שיר של אש ושל קרח – דמויות
דמויות נוספות

| שם הדמות | גילום הדמות | תיאור הדמות |
| --- | --- | --- |
דמויות מעבר לחומה
| ייגריט Ygritte | רוז לזלי | פראית מהצפון שעובדת לצד ציידים משבטה שנהרגים במתקפת ה"עורבים". ג'ון שלג נתקל בה ונדרש להרוג אותה אך מסרב וכולא אותה. כשהוא מאבד את חביריו היא משתחררת ופראים נוספים כולאים אותו. ייגריט מנסה לשנות את נאמנותו לשומרי החומה ולבגוד בשבועה שלא ישכב עם בחורה. הם נכנסים למערה יחדיו ומתאהבים. בהמשך הוא מחליט לערוק לאחר שחושדים בו כ"עורב". הוא בורח פצוע לאחר שירתה בו ונתקל בה במהלך הקרב על טירת שחור. רגע לפני שהם מפסיקים לדבר ייגריט נפצעת בחזה מחץ (בסדרת הטלוויזיה: אחד מחיציו של אולי) ומתה במהירות. |
| טורמונד מארת-ענק Tormund Giantsbane | כריסטופר היביו | טורמונד הוא לוחם חזק ואחד ממנהיגי השבטים הפראיים שמעבר לחומה. הוא חזק ואימתני מאוד, לטענתו מאחר ששתה בינקותו מחלב של ענקית. הוא אחד משוביו של ג'ון לאחר שנתפס ומאמן אותו לעבור לצידם של הפראים אך כשנכשל מנסה להרוג אותו. ג'ון חוזר לחומה ומארגן את חבריו למלחמה מול הפראים, במהלכה טורמונד נכלא עד סיום המלחמה. הוא עד להוצאה להורג של מאנס ריידר וג'ון, שהופך למפקד המשמר, נפגש איתו לדבר על ייגריט ומנסה להגיע להבנות בין הפראים לעורבים בעזרתו. טורמונד עוזר לו ושניהם מצליחים להימלט מטבח גדול בהארנדל. כך הם הופכים לידידים קרובים וטורמונד מכניע את הטירה לאחר שג'ון נהרג ועוזר לו בקרב הממזרים ובשאר הקרבות שנוכח. |
| קראסטר Craster | רוברט פיו | קראסטר הוא פראי נוקשה ואכזרי החי במבנה מעבר לחומה ובניגוד לפראים אחרים אינו מנהל מלחמה נגד שומרי החומה. הוא נותן למפקד ג'אור ומגוייסיו לישון בביתו בתמורה לעבודה מצידם ומזהיר שלא יתקרבו לבנותיו, אותם הוא אונס קשות ולוקח בהחבא את בניהם כמנחה למהלכים הלבנים המצויים באזור. ג'ון רואה אותו ומוכה בידיו ואז הוא מסלק את העורבים. לאחר שג'ון נעלם קראסטר מרשה לבחורים לעבוד בשבילו בתמורה לארוחה אך לאחר רעב גדול קבוצת מורדים בראשות קארל עקום-רגל, דירק ואולו יד-כרותה (בסדרת הטלוויזיה: ראסט וקארל טאנר) מורדים בו, רוצחים אותו ואת המפקד ג'אור בעוד סאם וגילי מספיקים לברוח עם תינוקה של גילי. |
| אושה Osha | נטליה טנה | פראית אשר ברחה מן הארץ שמעבר לחומה אל ארץ הצפון. לאחר שחבריה ניסו לשבות את בראן הם נהרגים בידי רוב ותיאון והיא נשבית. בהמשך היא מתיידדת עם בראן וריקון ועוזרת להם לברוח עם פלישת בני גרייג'וי לווינטרפל. עקב חששותיה מההלכים שמעבר לחומה היא מתפצלת מבראן, הודור ובני ריד ועוזבת עם ריקון לאי נידח בצפון.  בסדרה היא נרצחת לצד ריקון בידי ראמזי בולטון. |
| מאנס ריידר Mance Rayder | קירן היינדס | מאנס הוא מנהיגם של הפראים, אף על פי שגדל להורים שחיו על גבול החומה והתגייס במקור למשמר הלילה. לאחר מראות קשים שראה התגייס לטובת הפראים ומאחר שהכיר את דרכי שומרי החומה הוא הפך למנהיג המסוכן ביותר של הפראים. הוא מציע לג'ון לנטוש את נאמנותו אך נכשל ובקרב על הטירה נראה שמנצח. להפתעת כולם צבאו של סטאניס באראתיאון מחסל לוחמים רבים ומציע למאנס להתגייס אליו או שיוצא להורג. כשמאנס מסרב הוא מועמד על מוקד שרפה ולפני שנשרף נורה בלבו מרחמים בידי ג'ון שלג, שהפך לחברו.  בספרים מתברר שמליסנדרה הרגה במקומו את לורד העצמות בעוד הוא נשלח במסווה להציל את "אריה סטארק" מראמזי בולטון בווינטרפל. |
| לורד העצמות  Lord of Bones | אדוארד דוגליאני (בעונות 2 עד 3) רוס אוהנסי (בעונה 5) | לורד חזק הנושא את עצמות קורבנותיו כסמל לחוזקתו והוא אחד מהמנהיגים הבולטים של הפראים לצד מאנס. הוא עוזר לכלוא את ג'ון בתחילה, אף שחשב להרוג אותו במקור ומוביל אותו למאנס במקום. הוא נראה בהארנדל משגיח על התקרבותם של ג'ון וטורמונד אך כשרואה שטורמונד הולך חופשי הוא מקלל אותו שבגד בהם, דבר שגורם לטורמונד להכות אותו במטהו למוות.  בספרים הוא נשרף על המוקד בידי מליסנדרה, בעוד היא מזייפת את מותו של מאנס ריידר. |
| וון ווג וון דאר וון המכונה "וון וון"  Wun Weg Wun Dar Wun | איאן ווייט | וון וון הוא ענק גדול המשמש כראש שבטו ולאחר הקרב על טירת שחור הוא הופך לענק החי האחרון מסוגו. הוא מפוכח ומצדד במעבר שמציע ג'ון לחביריו מעבר לחומה והוא נלחם בגבורה במהלכים הלבנים שאורבים להם. וון וון גם מגיע לאחר שג'ון נהרג ועוזר להביס את רוצחיו בטירת שחור. בקרב הממזרים הוא נלחם בגבורה אך לבסוף נורה מחצים רבים ונהרג בידי ראמזי בולטון. |
| סטיר Styr | יורי קולוקולניקוב | סטיר הוא לוחם חזק פראי וה"מאנגאר" (ראש שבט) של שבט ת'ן, הנודע בלוחמים העזים שלא נרתעים מקניבליות, בעיקר של אויביהם. סטיר נראה עם אנשיו מוביל אותם למלחמה על טירת שחור והוא חש תיעוב עז לשומרי החומה ולייגריט שנתנה לג'ון לברוח בחיים. נהרג בעת הקרב כאשר דופן החומה נסדקת והוא צונח אל מותו יחד עם רבים מאנשיו. בסדרה, מתואר כי בקרב הוא מחסל שומרים רבים ואז מתקיף את ג'ון שלג. הוא מכה את ג'ון קשה אך ג'ון נותן לו יריקה של דם לפרצוף ומשליך עליו פטיש גדול לתוך הגולגולת והורגו. |
| סיגורן Sigorn | - | בנו של סטיר, והמאנגאר החדש של הת'נים אחרי מות אביו. אחד ממנהיגי הפראים שעוברים את החומה וכורעים ברך כלפי סטאניס באראתיאון המבטיח לאחד את כולם כנגד ה"אחרים". בהמשך, נושא לאישה את אליס קארסטארק שנמלטת לחומה על מנת למצוא מקלט מפני דודה, ארנולף, הזומם לחטוף אותה ולהשיא אותה לבן דודה קרגאן. ג'ון שלג הוגה את התוכנית לפיה אליס תינשא לסיגורן על מנת למנוע מקרגאן (הנאמן לבולטונים) את ירושת מעוז קאר. |
| אורל Orell | מקנזי קרוק | אורל הוא פראי חוזה ירוק היכול להיכנס למוחו של עיט, מה שעוזר לחבריו לקבל מודיעין על סביבתו. הוא רואה בג'ון עורב שיבגוד בהם ומנסה להפיל אותו ואת ייגריט מהחומה אך נכשל. ג'ון נוטר לו על כך ולאחר שהפראים מתקיפים אותו הוא הורג את אורל אישית. לפני מותו אורל נכנס למוח העיט שיפצע את ג'ון אך מת במהירות מפצעיו. |
| קארסי Karsi | בירגיטה יורט סורנסן | קארסי היא לוחמת מיומנת המחכה בהארנדל למתקפה על העורבים אך כשג'ון מתיר לתושבי הפרא לעבור את החומה ולהציל אותם מסכנות היא מצטרפת אליו. ברגעים אלה מתחילה מתקפה מצד ההלכים הלבנים וקארסי מנסה ככל יכולתה לפנות אנשים לסירות ההצלה. היא מפנה גם את ילדיה אך לזעזועם מותקפת בידי קבוצה גדולה של הלכים שקורעים אותה בצרחות. היא מתה וקמה לאחר מכן כמהלכת בצבא של מלך הלילה. |
| העורב בעל שלוש העיניים Three-Eyed Raven | סטרואן רודג'ר (בעונה 4) מקס פון סידוב (בעונה 6) | העורב הוא דמות בעלת יכולת לראות חזיונות של העבר, ההווה והעתיד והוא שומר ההיסטוריה של ווסטרוז היכול להיכנס לראשי אנשים נכים או חיות ולהראות להם חוויות. הוא נכה המחכה במערה מעבר לחומה והוא מתקשר עם בראן בתור עורב בתקווה שיבוא אליו וימלא את מקומו, מאחר שהוא צעיר ממנו בהרבה ויכול להועיל על כס המלכות.  בספרים נאמר שהוא בנו הממזר של המלך אגון טארגאריין הרביעי שמתמנה למפקד משמר הלילה אך נעלם ונמצא בידי בנות היער שם הוא מחכה לבראן, אליו הוא מופיע כציפור שאינה עורב. |
| ליף Leaf | אוקטביה אלחנדרו (בעונה 4) קאי אלכסנדר (בעונה 6) | ליף היא בת יער החיה במערה מצפון לחומה, בה היא מגינה על העורב בעל שלוש העיניים מהמהלכים הלבנים שלמעשה היא וחבריה יצרו במהלך מלחמה עם ראשוני האנשים. היא נהרגת בפיצוץ שהיא גורמת כדי להקנות זמן לבראן ומירה לברוח מהמהלכים שפלשו למערתם. |
| מלך הלילה Night King | ריצ'רד ברייק (בעונות 4 עד 5) ולדימיר פודריק (בעונות 6 עד 8) | מלך הלילה הוא מנהיג ה"אחרים", או ההלכים הלבנים, שבמקור היה אדם רגיל שנתפס בידי בני היער, אשר החדירו לליבו פגיון עשוי קרח ובכך הפך למהלך הלבן הראשון והוא יצר באמצעות הריגתם עוד מהלכים רבים עד שיצר צבא מאיים מצפון לחומה. הוא מצליח להרוג את הדרקון ויסריון ומקים אותו כאל-מת עליו הוא רוכב. בסוף הרב על ווינטרפל הוא מנסה להרוג את בראן אך מופתע מאריה המתנפלת עליו ודוקרת אותו בלבו. בעודו מתנפץ לרסיסים מתמוטטים עמו גם שאר המהלכים הלבנים. הדמות מופיעה בסדרת הטלוויזיה בלבד. |
האחים המושבעים של משמר הלילה
| אליסר ת'ורן Alliser Thorne | אוון טיל | אליסר הוא אמן הלחימה הראשי בטירת שחור, והוא בין הלוחמים הבודדים ששרדו את אירועי "הלילה הארוך", בו הוא שרד בקושי במתקפת מהלכים לבנים. בהמשך הוא נלחם לצד אאיריז טארגאריין ובהפסדו נאלץ לעבור לחומה. על כך הוא נוטר טינה לנד סטארק ולממזרו ג'ון שלג, אותו הוא משפיל בכל הזדמנות וכן לועג לסאם שלא נראה מתאים ללוחמים מיומנים של החומה. הוא מתמודד מול ג'ון בבחירות לתפקיד הלורד המפקד, אך מסיר את תמיכתו לטובת ג'אנוס סלינט. תחילה, ת'ורן נמנה עם חבורתו של סלינט המתגרה ללא הרף בג'ון, אך לאחר שסלינט מוצא להורג, הוא מאבד את רוח המרדנות שהייתה בו. נשלח באי-רצון לסייר מעבר לחומה ביחד עם קבוצת סיירים ותיקים, ומאחל לעצמו כי יחזור מהסיור כרפא על מנת להרוג את ג'ון. בסדרה הוא מובס על ידי ג'ון בבחירות, כך שהוא נאלץ לתת לפראים להיכנס לשעריו בהוראת ג'ון. עם זאת הוא מתעב את הפראים ביותר, דבר שגורם לו (בסדרת הטלוויזיה בלבד) למרוד ולהרוג את ג'ון. כאשר הפראים פורצים מהחומה וג'ון חוזר לחיים הוא מוצא על המרד להורג בתלייה. |
| קוטר פייק Cotter Pyke | - | המפקד של מצפה-המזרח-ליד-הים. מתואר כאנאלפאבית, גס-רוח ובוטה, ונחשב ליריבו הגדול ביותר של סר דניס מוליסטר, מפקד מגדל הצל. מציע את שמו בבחירות לתואר הלורד המפקד של המשמר, לצד מוליסטר, ג'אנוס סלינט ואחרים, אך לבסוף, בהשפעת סאמוול טארלי, מסיר את מועמדותו לטובת ג'ון. |
| דניס מוליסטר Denys Mallister | - | מפקד מגדל הצל. אביר לשעבר, זקן ומקריח, ובעל נימוסים והליכות, ויריבו הגדול ביותר של קוטר פייק. עזר להציל את סאמוול וגילי בדרכם מהטריטוריות שמעבר לחומה. אף הוא מציע את שמו בבחירות לתואר הלורד המפקד של המשמר ולבסוף, בהשפעת סאמוול טארלי, מסיר את מועמדותו לטובת ג'ון. |
| אות'ל יארוויק  Othell Yarwyck | בריאן פורצ׳ון | אותל הוא אחראי התחזוקה בטירת שחור. בסדרת הטלוויזיה, אות'ל יארוויק חובר לאליסר ת'ורן במרד במפקד המשמר, ג'ון שלג אך בהמשך נכלא על כך ומוצא להורג לצד שותפיו. |
| בוואן מארש Bowen Marsh | מיכאל קונדרון | בוואן הוא מפקד בכיר והאחראי על משק הבית בטירת שחור. לאחר בחירת ג'ון למפקד המשמר הוא מייעץ לו רבות אך ניכר שהוא סולד מרעיונו לפתוח את השערים לפראים. לאחר שג'ון הכריז על רצונו להתמודד נגד ראמזי בולטון שאיים על המשמר, מארגנים בוואן מארש ואנשיו הפיכה נגד ג'ון, ודוקרים אותו. בסדרת הטלוויזיה הוא מתואר כחבר קרוב של אליסר ת'ורן ומשתף איתו פעולה במזימה בה ג'ון נרצח, וחוזר לחיים לאחר מכן. מוצא להורג בתלייה יחד עם יתר הקושרים. |
| קהורין חצי-יד Qhorin Halfhand | סיימון ארמסטרונג | קהורין הוא סייר מומחה במשמר הלילה שהצליח לצוד פראים רבים ולסכל את תוכניותיהם והוא היה חברו של מאנס עד שבגד בחביריו. כאשר הוא נתפס יחד עם ג'ון הוא חושש שיענו אותו קשות לפני שיהרגו אותו ומפציר בג'ון להרוג אותו, תוך "הצגה" שהם רבים וג'ון אולץ ללחום נגדו ולהרגו אותו כדי לקנות את אמון הפראים. |
| יורן Yoren | פרנסיס מגי | יורן הוא סייר ממשמר הלילה שמלווה את טיריון בחזרתו מהביקור בחומה. הוא מתוודע לכך שליידי קייטלין אוסרת את טיריון וכשמגיע למעלה מלך מודיע זאת לנד מראש, כדי להזהירו מנקמת הלאניסטרים. לאחר שנד נהרג הוא מטפל באריה ואומר לה שתתחפש לבן בשם "ארי" ומוביל אותה עם קבוצת מגויסים לעבר החומה. כשאריה לא מצליחה להירדם הוא מציע לה לרשום את שמות האנשים שפגעו בה, כמו שהוא חשב על מי שרצח את אחיו עד שנתקל והרג אותו. הוא לא מרחיק לכת ואנשי לאניסטר הורגים אותו כשהוא מסרב לתת את הבחורים לצבאו של גרגור קלגאן. |
| ג'אנוס סלינט Janos Slynt | דומיניק קרטר | במקור ג'אנוס היה שומר במעלה מלך שהופקד על שמירתו של ימין המלך, נד סטארק אך בעצת "אצבעון" בוגד בו והורג אנשיו. המלך ג'ופרי מעלה אותו בדרגה על כך והוא מקבל אחוזה בהייגרדן. היה אחד משני התליינים של נד. ג'ופרי שולח אותו בהמשך לרצוח את ממזריו התינוקות של רוברט והוא עושה זאת באכזריות. טיריון שמתמנה לימין המלך דואג להעניש אותו ומוביל אותו בצו לטירת שחור, שם הוא מקבל כבוד כמפקד לצד אליסר ת'ורן. לאחר שהוא מאכזב את הלוחמים בקרב על הטירה וג'ון הופך למפקד המשמר הוא מטיל על ג'אנוס להיות המפקד של המבצר האפור, משימה שהוא מסרב לה תוך כדי התחצפות ועלבונות. עקב הסירוב ג'ון מוציא אותו להורג במו ידיו, כמנהג בית סטארק - ובאופן אירוני ביותר - בעריפת ראש. |
| אולי Olly | ברנוק אוקונור | אולי הוא ילד שהתגורר בקרבת החומה והוריו נהרגו במתקפת פראים כשסטיר הקניבל שלח אותו להעביר מסר לאנשי הטירה. בטירה ג'ון ואנשיו מרחמים על אולי ומלמדים אותו להילחם היטב לקרבות והוא מתקדם במהירות, רוכש את אמונו של ג'ון. בקרב הוא הורג את ייגריט שירתה בצוואר אביו ובהמשך מעודד את ג'ון להפוך למפקד הטירה. עם זאת הוא מאוכזב מהרעיון להעביר את הפראים דרך השערים ועוזר להוביל את המרד בו נרצח ג'ון מחרבו. על כך הוא מוצא להורג בהמשך. דמותו מופיעה רק בסדרת הטלוויזיה. |
| קארל טאנר Karl Tanner | ברן גורמן | קארל הוא מנהיג כנופיית פושעים ממעלה מלך שסבל מחיי עוני ובתגובה לפשעיו גויס בכפייה למשמר הלילה. הוא הולך עם ג'אור ושאר המגויסים מעבר לחומה, שם הם נחים בביתו של קראסטר. מהר מאוד הוא מתעב את המארח ולאחר שאחד העורבים מת מרעב לאחר שקראסטר הרעיב אותו הוא מחליט עם חברים נוספים למרוד ולהרוג אותו ואת המפקד ג'אור. הוא מצליח בכך ואונס את בנותיו של קראסטר באלימות (בספרים, היה זה הסייר דירק שרוצח את קראסטר) וכן תופס את בראן, הודור ואת בני ריד. בקרב הנקמה מול ג'ון הוא מתברר כלוחם בטוח וחסר כבוד שכמעט הורג את ג'ון אך מוסח בידי בת של קראסטר וג'ון דוקר אותו דרך פיו למותו. דמותו של קארל מופיעה רק בסדרת הטלוויזיה. |
| ראסט Rast | לוק בארנס | ראסט הוא אנס שנשלח לחומה במקומם שיסורס. הוא מתברר כבריון הנהנה לפגוע בבחורים חלשים ממנו כמו סאם, אך ג'ון מאיים עליו אם יפגע בסאם והוא נכנע. בספרים, הוא נותר חניך בהכשרה הנוטר טינה לג'ון, עד הקרב על טירת שחור, שם נהרג במהלך התקפת הפראים מחנית של פראי שננעצה בבטנו. בסדרה, תפקידו של ראסט מורחב בהרבה, והוא זה שעוזר לארגן את המרד בביתו של קראסטר, ולאחר שהלורד המפקד ג'אור מנסה לחנוק אותו ונפצע הוא הורג את מפקדו (בספרים, היה זה הסייר העונה לשם אולו "יד-כרותה" שהורג את מורמונט). תוך כדי הוא גם כולא את זאב הבלהות של ג'ון, אוב, ומרעיב אותו. כשפורצת מלחמה בין משמר החומה למורדים הוא בורח מיד אך כשגוסט בורח הוא צד והורג אותו בקלות. |
| ויימר רויס Waymar Royce | רוב אוסטלר | ויימר הוא בנו של יון רויס והוא סייר אחראי במשמר החומה הצועד עם חבריו לסייר אחר פראים. הוא מוצא שורת גופות של בחורים, מה שמלחיץ את חבריו אך הוא מחליט להמשיך לחפש עקבות פראים. להפתעת חבריו מגיע מאחוריו מהלך לבן שהורג אותו, מה שהופך אותו להרוג הראשון בסדרה. |
| ויל Will | ברונסון ווב | ויל הוא סייר של משמר הלילה המתלווה לסיירים ויימר וגארד בחיפוש אחרי פראים משוטטים. הם נתקלים בשדה קטל שבו נהרגו ילדים, מה שמפחיד את ויל אך ויימר קורא להם להירגע ולעלות על סוסיהם בחיפוש אחרי הפראים. אך מהלכים לבנים שהיו שם עוקבים אחרי ויימר וגארד והורגים אותם לעיניו של ויל. מהפחד הוא עורק מהמשמר אך נתפס בידי שומרים מהצפון ומוצא להורג בידי נד סטארק, שגם דן אותו למוות לאחר שלא האמין לסיפורי המהלכים הלבנים שלו. |
| אדיסון "אד הקוטר" טולט Eddison Tollett | בן קרומפטון | אד הוא חברו של ג'ון בעל חוש הומור ייחודי והוא לומד לאט להילחם בטירה. במהלך הקרב על טירת שחור הוא מוביל את המתקפה מהגג על הפראים ומורה להשליך קלשון קרח ענקי על פראים מטפסים. משמש כנושא כליו של ג'ון לאחר בחירתו ללורד המפקד של המשמר. בסדרה, לאחר שג'ון נהרג הוא בורח בחשאי ומבקש עזרה מהפראים לכבוש את הטירה, מה שנראה לאליסר ת'ורן כבגידה. לאחר שהמורדים נתלים ג'ון מסיר את מעיל המפקד שלו ונותן אותו לאד שישמש כלורד המפקד של המשמר. הוא ממשיך בתפקיד עד שדרקון הקרח ויסריון שורף את טירת שחור. לאחר מכן הוא נלחם בקרב בווינטרפל אך נהרג במהירות. |
| פיפאר Pypar | ג'וזף אלטין | פיפאר, המכונה "פיפ", הוא חבר במשמר הטירה שהגיע לאחר שנטען שגנב כלי כסף מטירה מאזור הנהרות, כשלמעשה הוא סירב להצעה מינית מאציל מקומי ונאץ לשמור את סודו בשקט. הוא מתחבר לסאם ולג'ון ומעודד אותם. בסדרה הוא נפגע מחץ של ייגריט ונהרג, במהלך הקרב על טירת שחור. |
| גרן Grenn | מארק סטנלי | גרן המכונה "הביזון" הוא חבר במשמר הלילה שננטש בידי אביו וגדל בחווה סמוכה לחומה. באימונים שלו עם ג'ון הוא שובר את אפו וחושב לנקום בו על כך אך נעצר בידי טיריון שמציע לג'ון לאמן את הבחורים סביבו. בכך עמדתו משתנה והוא נעשה לחברם של פיפ וסאם. בסדרת הטלוויזיה הוא נהרג בגבורה בקרב על טירת שחור כשעמד לצד לוחמים נוספים והרג ענק עצום מלעבור את השערים. |
| דונל נוי Donal Noye | - | גידם המשמש כנפח של טירת שחור. שימש בעברו כנפח של בית באראתיאון, חישל את פטיש הקרב של רוברט ואיבד את ידו במהלך המצור על קץ-סופה במרד של רוברט. למרות נכותו, דונל עודו לוחם מיומן, השתתף בקרב על טירת שחור ובמהלכו הקריב את חייו על מנת לקטול את הענק מאג מאר טון דו ווג, ענק אימתני בשירות הפראים. |
| אמט "הברזל" Iron Emmett | - | סייר המתמנה לאמן הלחימה בטירת שחור לאחר מינויו של ג'ון לתפקיד הלורד המפקד. נאמן מאוד לג'ון. |
תושבי הצפון
| הודור Hodor | כריסטיאן ניירן (בוגר) סם קולמן (נער) | הודור הוא הסייס המוגבל אך הגדול והחזק של בית סטארק ונכדה של נאן. הוא מכונה הודור מאחר שזו המילה היחידה שהוא יודע להגיד, בעוד שמו האמיתי הוא וויליס (בספרים שמו הוא וולדר אך שינו את שמו כדי למנוע בלבול עם וולדר פריי). הוא סוחב את בראן על גבו ואף הורג את לוק כשבראן נכנס למוחו. בראן צופה בחיזיון על מקורו של הודור ושם מתברר שהוא אומר "החזיקו את הדלת" בטירוף מוחלט, דבר שלאחר שנים גורר אותו לשמור סגורה את דלת מערת העורב בעל שלוש העיניים גם במחיר חייו. |
| נאן הזקנה Old Nan | מרגרט ג׳ון (זקנה) אנטי טיירני (בוגרת) | המטפלת הזקנה של ווינטרפל הידועה בסיפורים מוגזמים, חלקים רבים מהם על "הלילה הארוך" וההלכים הלבנים ששלטו בו. היא מספרת על כך לבראן שלא מאמין לה, בעוד רוב "מחלץ" אותו מסיפוריה. היא נפטרה מזקנה בשלבים מוקדמים. |
| ג'ורי קאסל Jory Cassel | ג'יימי סיבס | ג'ורי הוא קפטן השומרים של בית סטארק ואדם קרוב לימין המלך, נד סטארק המלווה אותו למעלה מלך. הוא מלווה את נד במעלה מלך ועוזר לו לחפש מי הרג את ג'ון ארין. במהלך שיחה בבית הזונות של ליטלפינגר של נד וג'ורי הם נתקלים בג'יימי לאניסטר וחייליו הקורא תיגר על נד לאחר שטיריון נחטף בידי קייטלין. ג'ורי ממהר להגן על אדונו והורג כמה חיילים אך כשנלחם עם ג'יימי החרבות שלהם מצטלבות וג'יימי שולף במהירות חרב קצרה היישר לתוך ראשו, הורג אותו מיד. |
| רודריק קאסל Rodrik Cassel | רון דונצ'י (בוגר) פרגוס לית'ם (נער) | רודריק קאסל הוא דודו של ג'ורי ומאמן הלחימה הראשי של בית סטארק המלווה את ליידי קייטלין במרבית הזמן, בייחוד כשעולה בסתר למעלה מלך. הוא אימן את כל בני סטארק הבוגרים לרבות את ג'ון ותיאון בחרבות ועוזר לקייטלין לשבות את טיריון לאחר שנחשד בניסיון התנקשות בבנה. לאחר שתיאון גרייג'וי ואנשיו פורצים לווינטרפל רודריק לא מוכן לשתוק לתיאון על בגידתו, מזלזל בו ויורק בפניו כך שאנשיו של תיאון אומרים לו להוציא אותו להורג והוא עורף את ראשו בצורה כושלת ומכאיבה. |
| המלומד לואין Luwin | דונלד סאמפטר | המלומד הראשי של ווינטרפל במהלך שליטת בית סטארק בצפון. לווין אדם רגיש וחכם העוזר לילדי סטארק ובעיקר לבראן שהופך לשליט ווינטרפל, אף שהוא נכה. לואין הוא בין האנשים הבודדים שמתייחסים ברגישות לתיאון לאחר שכובש את ווינטרפל והוא מנסה להרגיע את הרוחות ולמנוע את הוצאתו להורג של רודריק קאסל ללא הצלחה. בסתר הוא שולח עורבים לרוב כדי להודיע על כיבוש ווינטרפל. כשתיאון נפגע מאנשיו, לואין מנסה לעזור אך נפצע קשה מידי דאמגר. פצוע הוא בורח מהעיר ושם מוצא את בראן, ריקון ואושה ממנה הוא מבקש המתת חסד. |
| בריאן מטארת' Brienne of Tarth | גוונדלין כריסטי | בריאן היא אבירה גבוהה וחזקה בעלת חוש כבוד חזק. היא מחליטה להישבע אמונים לרנלי באראתיאון וכשהוא נרצח בידי צל עם פניו של סטאניס היא נשבעת לנקום בו. היא בורחת עם קייטלין סטארק מהזירה, מאחר שהיא חשודה כרוצחת ובדרכם נשבעת אמונים לקייטלין. קייטלין חוזרת איתה לווינטרפל ומטילה עליה להוליך את ג'יימי לאניסטר לביתו כדי שתשמור על בנותיה. ואולם רוב כועס על כך ומוציא על שניהם חוזה, דבר הגורר את בני בולטון להתעלל קשה בשניהם. כשג'יימי מאבד את ידו הוא מחפש את עזרתה ולאחר שיחה עמוקה איתה הוא משנה את עמדתו כלפיה ואף מציל אותה מבור דובים ומוליך אותה למעלה מלך.  כשהיא חוזרת הוא מכין לה שריון אבירה והיא צועדת איתו בחיפוש סאנסה ואריה. בדרכה לווינטרפל עם פודריק היא מוצאת את סטאניס מובס והורגת אותו. בהמשך היא מצילה את סאנסה ותיאון מציידים בולטונים. |
| ספטה מורדנה Mordane | סוזן בראון | הספטה של ווינטרפל העולה עם נד ובנותיו למעלה מלך. היא מעט נוקשה ואומרת לאריה שהיא לא מתנהגת כמו ליידי וכן מנסה להרגיע את סאנסה לאחר שאביה הורג את הזאבה שלה. היא מלווה את סאנסה וכשנד נכלא היא שולחת את סאנסה לחדרה ומבקשת שתהיה בשקט. לאחר שג'ופרי מוציא להורג את נד הוא מציג את ראשו לעיני סאנסה ומראה לה שהרג גם את הספטה שלה, אף שלא היוותה איום עליו. |
| ויון פול Vayon Poole | מת׳יו סקורפילד | ויון הוא ראש הסדרנים של ווינטרפל המגיע עם נד למעלה מלך כחלק מפמלייתו והוא אביה של ג'יין פול, חברתה של סאנסה. כאשר נד קורא תיגר על ג'ופרי ונכלא על כך נשלחים חיילי לאניסטר לקרב, ובעוד הוא מנסה לארגן את אנשיו לתנועה מהירה הוא נדקר מחנית בבטנו למוות. |
| ג'יין פול Jeyne Poole | שחקנית לא מזוהה | ג'יין היא בתו של ויון וחברתה הטובה ביותר של סאנסה. בעוד בסדרה היא נראית רק בהופעה קצרה לצד סאנסה בארוחה בווינטרפל, היא מוצגת בספרים בפירוט כשהיא עולה עם אביה למעלה מלך ולצד סאנסה נכלאת כשהורי שניהם נהרגים. לאחר מכן "אצבעון" חוטף את ג'יין ממעלה מלך ומצעיד אותה לווינטרפל לצורך חתונה עם ראמזי בולטון בשם הבדוי "אריה סטארק". ואולם ראמזי אונס ומענה אותה קשות עד שהיא מנסה לברוח. תיאון עוזר לה בכך ושניהם נתפסים בידי צבאו של סטאניס. בסדרה סאנסה היא זו שמאולצת להתחתן עם ראמזי בולטון, ונאנסת על ידו. |
| ויימן מנדרלי Wyman Manderly | שון בלאוורס | ויימן הוא ראש בית מנדרלי, אר בנו הגיע לחתונה האדומה ונרצח בה. הוא חושש מפעולות תגמול אכזריות של הבולטונים ולכן לא מתייצב לקרב הממזרים אך מגיע לאחר מכן להכתרתו של ג'ון. הוא מוכח על כך בידי ליאנה מורמונט ומתנצל ומכריז שג'ון הוא מלכו היחיד.  בספרים ויימן מנסה לנקום בבני פריי ומכין כנראה פשטידה בה ילדי פריי, מה שגורר מהומה שבה נפצע קשה אך מתרפא. בסדרה אריה הכינה את הפשטידות לוולדר פריי. |
| קליי קרבין Cley Cerwyn | טום וארי | קליי הוא בנו של מדגר קרווין ההופך לראש הבית עם הריגתו האכזרית של אביו בידי ראמזי. ראמזי עושה זאת מאחר שאביו "שכח" לשלם מיסים אך לאחר שראמזי פשט את עורו, בנו קליי שילם מיד את מיסיו. למרות זאת הוא פחד לשלוח את אנשיו לקרב הממזרים ומוכח על כך בידי ליאנה מורמונט ומתנצל. |
| דאמגר Dagmer | ראלף אינסון | דאמגר הוא חייל של בית גרייג'וי המתלווה לתיאון במהלך כיבוש ווינטרפל מידי בית סטארק. דאמגר הוא לוחם אכזרי המנסה ללמד את תיאון את דרכי איי הברזל והוא מעודד אותו להוציא את רודריק קאסל להורג וכן פוצע את מאסטר לווין קשה. לאחר שרוב סטארק מכתר את בני גרייג'וי הוא ואנשיו מכים ומוסרים את תיאון לראמזי בולטון, אך שלא כמו הבטחתו של רוב, ראמזי מחליט לפשוט את עורם וכך מסתיימת הפלישה של בית גרייג'וי לצפון. |
| לוק Locke | נואה טיילור | לוק הוא לוחם מעולה הנחשב לטוב שבלוחמי בית בולטון אך הוא אדם אכזרי וסוציופת כמו ראמזי. הוא שובה עם אנשיו את ליידי בריאן וג'יימי לאניסטר וכמעט אונס את בריאן אך ג'יימי מודיע לו שאביה העשיר ישלם עליה בתמורה להחזרתה. הוא מבקש גם שישחרר אותו כשאביו יעזור לו. ואולם התנהלותו של ג'יימי מרגיזה את לוק והוא כולא אותו, מאיים על חייו ואז כורת את כף ידו. הוא גם מנסה לאנוס את בריאן וכשלא מצליח זורק אותה לבור דובים, אך ג'יימי מציל אותה ממנו. הוא נשלח בידי רוז בולטון לחפש ולהרוג את בראן וריקון, אך בראן מנצל את כוחו של הודור כדי לשבור את צווארו ולהרוג אותו. |
| מירלנדה Myranda | שארלוט הופ | מירלנדה היא חברתו הקנאית של ראמזי הקנאית על הבחורות שסביבו. היא מומחית בירי בקשת וב"ציד" בחורות ביער, לפני שהן נטרפות לכלבי הציד שלו. היא מקנאת בסאנסה ומנסה לעצור אותה מלברוח מווינטרפל, מוכנה לירות בה. תיאון או "סרחן" אור אומץ והורג אותה ואז נמלט עם סאנסה מווינטרפל. |
| וולקן Wolkan | ריצ'רד ריקרופט | וולקן הוא המאטר החדש בווינטרפל לאחר מותו של לווין. הוא מגיע עם הבולטונים לשקם את ווינטרפל ונראה שהוא חושש שיענו או יהרגו אותו, כך שהוא צופה בראמזי רוצח את אביו ואז נאלץ להוביל את וולדה ובנה אליו. לאחר קרב הממזרים הוא משרת את בני סטארק. |
תושבי דרגונסטון